Skrifað hefur verið undir samning milli N1 og ÍAV vegna framkvæmda við nýbyggingar að Bíldshöfða 2 . Framkvæmdir hefjast í byrjun janúar . Um er að ræða verulega stækkun á lóð og byggingu tveggja húsa þar sem N1 er nú með bensínstöð . Annars vegar verður byggð þjónustustöð sem verður um 515 fermetrar að stærð . Sambærileg þeim sem ÍAV hafa áður byggt fyrir N1 í Fossvogi , við Hringbraut , í Borgartúni og Mosfellsbæ . Hins vegar verður byggt um 500 fermetra dekkja - og smurverkstæði með dekkjahóteli í kjallara . Bætt aðgengi verður að metanafgreiðslu , með fleiri metandælum sem settar verða upp á dælueyjar . Metanlögn sem liggur frá Álfsnesi verður tengd inn á stöðina og verður hún birgðastöð . Jafnframt verður stöðin nýtt sem átöppunarstaður fyrir metangáma . Stöðin verður tekin í notkun í byrjun júlí 2008 .